《休洗红》
明代·余继登

休洗红，洗红红不鲜。休弃妾，弃妾妾堪怜。妾命薄如水，嫁得游侠子。

游子夜夜游不归，贱妾独上流黄机。织成袨服与郎着，殷勤愿得郎心乐，郎心不乐妾安托。

作者简介：（1544—1600）明河间府交河人，字世用，号云衢。万历五年进士。授检讨，与修《会典》。二十六年以礼部侍郎摄部事，请停一切诛求开采之害民者，又请罢矿税中官，皆不纳，郁郁成疾。著有《典故纪闻》、《淡然轩集》。